**План-конспект открытого урока**

**по родной (даргинской) литературе**

**на тему**

**Г-Б. Багандов**

**«Обычай горцев»**

**5 класс**

Составила:

Учитель даргинского языка и литературы

МКОУ « Михеевская СОШ»

2022 год

**5 - ИБИЛ КЛАССЛИЗИБ ДАРГАЛА**

**ЛИТЕРАТУРАЛА АБХЬИБСИ ДАРСЛА ПЛАН**

**Дарсла тема**: Г-Б. Бях1яндов «Дубурлантала г1ядат»

**Дарсла мурад** : ДурхIнази даргала пагьмучевси поэтла назмула

бек1 мяг1на аргъахъни.

**Бяркълашалси мурад** : ВегIла миллатла поэзияличи диги

адикьни.

**Дарсла гIягIниахъала** : жузи, поэтунала суратуни,

журналти, газетаби.

**ДАРСЛА БАШРИ**

1. БЕХIБИХЬУД. ДурхIни дарсличи хIядурбиахъни. ХIяжатдиркути белчIуди-белкIла гIягIниахъала касахъни. Дарсла мурад аргъахъни.
2. Даргала ишхIелла поэзияличила ихтилат.
3. Суалти гьаладихьни.

Учитель: - Чили балули ишхIелла поэзияла вакилти?

ДурхIя: - Илди саби Ж.МяхIяммадов, Кь. Мигьрабов, А.ГIябдулманапова, Зугьра-Ханум, А.ХIяпизова, Писки-МяхI…

Учитель: - ГIур чихъали баладаяв?

ДурхIя: - Уркухъан МяхIяммад, Хизри Юсупов, Х.ГIямарова, Р.Адамадзиев…

Суал: - Р.Рашидов даргала ишхIелла поэзиялизи кахIерхулив?

ДурхIя: - Кархули сай, аммаки ил имцIаливан 50-80 ибти дусмала поэт сайливан гIяхIмил вала.

1. Гьалар делчIунти тикрардарни:

Се саби халкьла мух1лила творчество?

Жураби?

Хабурти?

Сен лирикала жура бикIуси?

Баснябачила багьуди: С. Рабаданов «Ах1ерси неш», «Ахъдеш дигуси ч1ич1ала», «Гапчи пушяг1».

Драматургияличила багьуди. Пьеса Г1. Абу-Бакар «Умц1усини бургу».

6. Буралаби ва багьираби, дурх1нази илди дурахъес.

1. САГАСИ ДАРСЛИЧИ ШУРБУХЪНИ.

Учительла чумал гъай: Совет хIукумат барсбиубли гIергъи даргала поэзиялизирра дахъал дарсдешуни акIубли сари, хаслира 2000-2006 ибти дусмала манзил. Поэзияла тематика лебIеб барскабиубли саби. Гьалар камли дузахъути динна масъулти имцIали ахъдурцули сари. Ил гIяхIла шайчиб чебаахъес кьасбарили саби. ИмцIаливан пайдаладирути тематикала суалтили детаурли сари мас-хазналичи гъаргъдеш, давла бучес дигни, хIякимдеш асес кьас, рушбатчидеш, дурала улкнала гIибратуни гIерисни ва ц. Вааммаки дарсхIедиубли кавлули сари ишдигъунти тIалабунира адамла рухIла давла бархьли чебиахъни, узидеш, бегIтала хIурмат.

1. ДурхIнази саркъахъили делчIахъес ишдигъунти автортала назмурти:

А/ Р. Адамадзиев «ГIебагьурси тIама»

Б/ А.ГIябдулманапова «Нешла анкъи», «АзхIерси адам»

В/ Ж. МяхIяммадов «Чили кьял кьарли балха?»

Г/ Писки-МяхI «Законти»

Д/ Х. Юсупов «Дунъяла тIем»

7. Г. Бях1яндовла «Дубурлантала г1ядат» бикIуси назмула анализ барни.

Тема: т1абиг1ят ва бузери.

БекI мягIна: Т1абиг1ятла ва дамла бархбас, т1абиг1ятла кьадриличила.

**Словарь:**кьясдеш – чичи-биалра яра селичи-биалра дилайчиб гIяхIси саби или гъирадухъни, халисдеш.

Сипатуни: лирический герой, бузерила адам, тIабигIятла лишанти.

Назму кваргьурли саби верхIел биркIайчил, авал тугъла куплетуначил.

Дубуртани бег1унси

Дила ахъси ват1айзир,

Майдунтачир ханжулти

Гъайдулхъи гъазализир.

УЧИТЕЛЬ: Иш строфализиб авторли буруси мягIна сегъуна саби?

ДУРХIЯ: Авторла пикри лебгIеб гапличи лайикьли саби. Ил кьясирули сай сунечибра гIях1ти адамти чебиухIели, илдани авлавтас гьатIира халати гIяхIдешуни дирули сабхIели. Ил анцIбукьли лирический геройра чевяхIирули сай, сенкIун чIянкIли гIяхIси адамли сайгъуна гапиру. Илала кьясдешра гапла лишанни бетарули саби.

ЦАРИЛ ЖАВАБ: Наб поэт сунела игитличи кьяскайрули сай или гьанбиркули саби: илини игитливан чилалара мурад барес вирули ахIен.

ДУРХIЯ: Г. Бях1яндовли мурхьси пикри иргъахъули сай, ил философский саблинра мягIничебси саби.

**Словарь:** зиланти – тянишуни, цадехI гIямрула адамти.

УЧИТЕЛЬ: «цIала тIякьван» ибси се саби?

ДУРХIЯ: Мешубуц саби.

УЧИТЕЛЬ: «зиланти ухухIели» ибсилизиб се леба?

ДУРХIЯ: Инверсия, биэс гIягIнилири – ухухIели зиланти.

УЧИТЕЛЬ : Адам алкес яра ухес вирару? Сен-сен иргъути

поэтла илди дугьби?

ДУРХIЯ: Илди тIинтIти метафораби сари.

Хъаркабарес дурхIнази Г. Бях1яндовла назмулизирти лерилра эпитетуни даргахъес. Илди сари ишдигъунти : гIебшнила аргъ, узигъуна зилан, жалукь жагьдеш, ясир солдатван, ванадикIути уркIби, урши алхунси аба, пIякьикеси разидеш…

УЧИТЕЛЬ: Г. Бях1яндовла поэзияла бекIлибиубси хасдеш селизиба?

ДУРХIЯ: Илала гьарил назмула халаси ва мурхьси мягIна

бирар.

1. БЯРКЪЛАШАЛСИ ИХТИЛАТ. Суал: Адамтас поэзия селис гIягIнили?

ДурхIнани жавабти кам-камли дурес бирар. Илбагьандан учительли имцIабиру. Поэзияли гIямрула дахъал шалуби гьаргдиру, дагьахъес кумекбиру, учIусилис бамсриихъахъу, багалабиэси ибси гIебисахъу, вайси балтIа (хаслира сатирала назмуртазиб). Илкьяйда халкьла тарих белгибиру.

1. УЧИТЕЛЬ: Даргала белкIла поэзиялис хьулчи кабихьибти чихъали сабри?

ДУРХIЯ: Гьала-гьала гIярабистуни, чунира тулкни лукIути – ГIябдуллахIяжи, Зияудинкьади, ГIялихIяжи… , - кIинайс – Р.Нуров, С.ГIябдуллаев ва ГI. Иминагаев.

УЧИТЕЛЬ: ГI. Иминагаев гIур чи сайри?

ДУРХIЯ: Поэт-сатирик, гIямрулизирти вайти шалуби пуждиран.

**Словарь:** анкъи – ц1а билкьуси мер, даршубири – баришкабири, гъаза – къалмакъар.

УЧИТЕЛЬ: 30-40 ибди дусмала даргала поэзила хасдешуни гьандушес.

УЧИТЕЛЬ: ИшхIелла даргала поэзияла азаддеш селизиб

саби?

ДУРХIЯ: Поэтлис ихтияр леб уркIигьаргли лукIес, чинилра къадагъабирули ахIен дин яра законничи къаршиси анцIбукь гьанбушахъес.

1. «ЛАЧИН» ЖУРНАЛТИ КАСАХЪЕС ВА ИЛАРАД НАЗМУРТИ ДЕЛЧIАХЪЕС.

Учитель: Ил журнал чис хасбарибси?

ДурхIя: НикIабас.

Учитель: Сен?

ДурхIя: СенкIун ишарти белкIани илдала пикрумачи, баркь-бацличи далдикили сари.

УЧИТЕЛЬ: Чис гьанбиркули урусла поэзия?

ДУРХIЯ: А.С.Пушкин, М.Ю.Лермонтов, Н.Некрасов,

УЧИТЕЛЬ: Гьаннала поэзияла вакил чи валадаяв?

1. ЧебяхIси ВатIа дергълис хасдарибти чумал назму

дурхIнази уркIиличир делчIахъес.

А.Гъази «ВатIан багьандан».

Гъ. БяхIяндов «Улкала багьадурти».

1. САГАСИ ДАРС КАГАХЪНИ.

Гьаладихьес суалти: Селичила гъайдикIира нуша ишбархIи?

Даргала ишхIелла поэзияла хасдешуни гьандушес.

Поэзияла гIямрулизиб сегъуна кьадри леба?

Литературала «ЦАНДАЛАЙ» бикIуси кружокличи башути дурхIнази чули цаладяхъибти назмурти делчIахъес.

1. АБХЬИБСИ ДАРСЛА ХIЕКЬЛИЗИБ УЧИТЕЛЬЛА

ГЪАЙ.

1. ХЪУЛИБ БИРУСИ ХIЯНЧИ.

Г. Бях1яндов «Дубурлантала г1ядат» (урк1иличиб багьахъес).

**Дарсла тема:** С.ГIябдуллаев «ГIялисултай секьяйда чебла сасиба?»

**Дарсла мурадуни:**

1. С.ГIябдуллаевла гIямрула ва творчествола гьуйчил бучIанти тянишбарни;

2. «ГIялисултай секьяйда чебла сасиба?» - хабарла бекI мягIна аргъахъни;

3. Гьарил адамлизир адамдешла къиликъуни диэс гIягIниси биъниличила аргъахъни.;

4. Даргала литературала дурсрачи бучIантала диги адикьни.

**Чебаъла ваяхI:** С.ГIябдуллаевла жузи, бяхIла газета, словарь, компьютер, проектор, доска.

**Дарсла башри.**

1. Орг.момент

-Ассаламу гIялайкум,

Дила даргала къушум.

Дарганти сарра или,

Пахруличил ганз кайцIул.

Закличир урми кьяйда,

БахъбикIаб даргантира.

Илди-ургаб мурталра

ЗайдикIаб дарган мезра.

1. Дарсла тема ва мурадуни аргъахъни.

А) – Даргала литературала дурсрачир нушани дахъал произвдениеби дучIулра, тянишдирулра писатель-поэтунала гIямрула ва творчествола гьуйчил.

- Наб дигулра гьанбикахъес ца назму, хIушани шуибил класслизиб белчIунси. Ил назмула автор чи саял бурили дигулра.

ДуцIрум.

ДуцIрум дуцIарли сари,

Мер-муса дегъли сари,

Мирхъиван зявдикIули,

ХIунзи дучIули сари.

- Иш авторла у гьанбикахъес нушаб хIисаблира кумекбиру.

Саби – би + й +гиди – и + гIябул – ул + дулгъа – гъа + лавгьа – вгьа + ев.

- Сагид ГIябдуллаев.

- ХIебиалли, нуша ишбархIи гъaйдикIехIе С.ГIябдуллаевличила ва илала хабарличила «ГIялисултай секьяйда чебла сасиба?»

Дарсла мурадуни сари:

1. С.ГIябдуллаевла гIямрула ва творчествола гьуйчил бучIанти тянишбарни;

2. «ГIялисултай секьяйда чебла сасиба?» - хабарла бекI мягIна аргъахъни;

3. Гьарил адамлизир адамдешла къиликъуни диэс гIягIниси биъниличила аргъахъни.;

4. Даргала литературала дурсрачи бучIантала диги адикьни.

1. Хъули хIянчи ахтардибарни.

- Сагид ГIябдуллаевличила нушани кам-гьамти баянтира далути сари арбякьунси дарслизирад.

- Чи сая Сагид ГIябдуллаев?

- Даргала халаси гIялим, писатель, поэт, тилмаж, учебникунала автор, мугIяллим.

- Мурт ва чинав акIубсири ил?

- 1903-ибил дусла мартла 10-личив Ахъушала районна МухIила шилизив.

- Се бурес дирудая иличила хIушани?

- Сагид ГIябдулаевлизи сунела дудеш НухIкьади ва шила маллани гIяраб мезли гIяхIси багьуди касахъиб.

- СейкIусири илизи илала дудеш, шила кьади?

- Бихес мах ахIен, бахес урчи ахIен, багьуди адамлис гIямрулизиб мурталра гIягIнибиркуси саби.

- Секьяйда бехIбирхьули илала бузерила гьуни?

- С.ГIябдуллаевли сунела бузерила гьуни 1924-ибил дуслизиб санигIятличибад бехIбихьиб.

- Чинав узули калуна ил?

- Сагид узули калун Лавашав мугIяллимли, Лавашала районола заведующийли, Сергокъалала педкомбинатла дарган мезла мугIяллимли.

- Се делкIуна ва дураиба илини?

- Илини дураиб дарган мезла ва литературала программаби, даргала бучIантас учебникуни, литературала хрестоматияби.

- ГIурра илини дураиб 30000 дев кадерхурси урус мезла-дарган мезла словарь.

- Бурая гьари, се манзил саби 1941-1945 ибти дусмала манзил?

- ЧебяхIси ВатIа дургъби дехIдихьибтири.

- Чедибдеш сархибла ишдус чум дус дикили?

- Чедибдеш сархибла ишдус 75 дикили сари.

- Ил ВатIайс къиянси манзил Сагид чина викиба?

- 1941 ибил дуслизив Сагид фашист гъармукабачи къаршили, някълизи ярагъ касили, ВатIан батахъес или дургъбази арякьун.

- Сегъуна пай кабихьиба даргала литературализи Сагид ГIябдуллаевли?

- Дургъбала майдайчив ил, ярагъличилцун ахIенну, душмайчил бугаси кьаламличилра ургъусири. Дургъбала темаличила дахъал произведениеби делкIун.

-Секьяйда иргъулра хIушани «Гъабзани душма гьалаб бекI гIяшхIебурцу.» ибси буралала мягIна?

- Сегъуна хабар бехIбихьибсири нушани илала арбякьунси дарсличиб?

- «ГIялисултай секьяйда чебла сасиба?» - бикIуси хабар.

- Давлачебталара мискинталара ургабси декIардешличила се бурес дигули С.ГIябдуллаевлис?

- Ца илгъуна анцIбукь кабикибсири кьисла уста ГIялисултайчилра. Иличила нушала уршбани чебиахъу сценка.

- Духучанти. «Адамли се кьасбаралра, иличи виур» - бикIули бирар буралализибра. Дархьтив илди дугьби?

- Се анцIбукь сабрира бетаурси? Сен илцад гьалакли илди баягъи 50 къуруш чардарибара Гебекли?

1. Дарсла темала чебкад хIянчи.

- ГIялисултан Гебекличив дебали ункъли хIериъниличила бурни.

- ГIялисултайчи Гебекла хIеруди барсбиъни.

1. Учебникличил хIянчи.

А) ГIялисултан урухиъниличила бутIни делчIахъни.

Б) ГIялисултай Гебек урухварнила бутIа белчIахъни.

1. Дугьбачил хIянчи.

Тапанча – револьвер

ГIегIбергур – засучил

Уюн – (масхара) шутка

Ихтилат – гьибанди (беседа)

Къялкъя – (хъубзарла гIягIниахъала) коса

ГIярза – жалоба

ВягIда – договор

Уктемли – (хамли) гордо.

1. Кроссворд арзни.

- Гьанна нушани даргала литературала дурсрачиб касибси багьуди тикрарбирехIе.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | 1.А | т | а | 2.Б | а | й |  |
| 3.Къ |  | | | | | А |  | |
| а | Т |
| н | 4.И | р | ч | и |
| н | Р |  | |  |
| 5.д | и | в | а | 6.н | х | А | н | а |
|  | | | | у |  | Й |  |  |  |
|  |  |  |  | р |  |  |  | |
|  |  |  |  | о |
|  |  |  |  | в |

1. Ирчи Къазакъла юлдашла у.
2. Даргала поэзияла дудешла у.
3. ГIялисултай Гебек урухварес буруси хяла у.
4. Къумукълантала поэт
5. Гьалабла замана бархьдеш тIалаббарес башуси мер.
6. Даргала драматургиялис хьулчи кабихьибси поэт.

1. Суалтачил дарсла тема кагахъни.

- Чили белкIунсири «ГIялисултай секьяйда чебла сасиба?» - бикIусири хабар? Мурт ва се замана белкIунсири?

- Чи сайри С.ГIябдуллаев?

- Чичила сабри ил хабар?

- Секьяйда чебла сасиба ГIялисултай Гебеклизибад?

- Сегъуна адам сайри ГIялисултан?

1. Хъули хIянчи бедни.

- «ГIялисултай секьяйда чебла сасиба?» - хабарла бяхI 56-61 делчIес ва чердурес.

1. Дарсла итог каъни.

- ИшбархIила дарс наб таманбарес дигулра гIергъити дугьбачил: «Адамлис гIяхдеш барес къалабадикIеная, ВатIайс мартили диая, арали калабая!»

* ***Тема: ГI. Абу-Бакарла « Даргала рурсби»*  
  Мурадуни:**

1. Даргала писатель, драматург ГI. Абу-Бакарла гIямрула ва творчествола гьуйчил

бучIанти тянишбарни;

1. «Даргала рурсби» повестьла мягIна аргъахъни;
2. ГI. Абу-Бакарла произведениебачи бучIантала диги акIахъни;
3. ГIярбукIан устнала бузериличил бучIанти тянишбарни;
4. Бузериличи дурхIнала диги адикьни;
5. ГIяхIгъабза адамла баркьудлуми черяхIдарни, вайгъабзала – датIни.

**Чебаъла ваяхI:**

**1.** ГI. Абу-Бакарла портрет

**2.** БяхIла газета

**3**. Жузала выставка

**4.** ГIярбукан устнани дарибти гIягIниахълуми.

**5.** БукIунна палтар.

**ИКТ:** **1.**Компьютер, чебаъла доска.

**2.** Кубачиличила видео

**Дарсла башри.**

1. **Орг. момент. (музыка)**

**Учитель:** - Унрас салам бедадли,

Нурла шала пархбулхъан.

ГIяхIдешли хъу бегIадли,

Шукьярякьли хъу духъар.

ГIяхIдеш барес вирули

Ватаби гIямрулизив,

Вайдеш барес гьалакти

Лебалну унраличиб. **(ГI. Абу-Бакар)**

У-ль: -Салам ахIерти дурхIни! Салам дарсличи дакIибти мугIялимти!

ИшбархIи нушала даргала литературала гьаргси дарс саби. ХIязлис ахIен нуни дарс бехIбихьибси ГI.Абу-Бакарла назмуличил. ХIушани чебиулра нушала дарсличи бакIибти рурсбала сипат. Иличибли хIушази хьарбаэс дигулра наб, селичила биэсара ишбархIила нушала дарсла тема?

1. **Дарсла тема ва мурадуни аргъахъни.**

Уч-к: Дарсла тема саби ГI. Абу-Бакарла «Даргала рурсби» повесть

Уч-ль: Бархьа саби, дурхIни, ишбархIи нуша гъайдикIехIе ГI.Абу-Бакарличила ва илала «Даргала рурсби» повестьличила.

**Дарсла мурадуни сари:**

1. *ГI.Абу-Бакарла творчестволичила чеимцIаси баян аргъахъни.*
2. *«Даргала русби» повестьла мягIна аргъахъни.*
3. *ГI. Абу-Бакарла произведениебачи диги акIахъни.*
4. *ГIярбукIила устнала бузериличил бучIанти тянишбарни.*
5. *Бузериличи бучIантала диги адикьни.*
6. *ГIяхIгъабза адамла баркьудлуми черяхIдарни, вайгъабзала – датIни.*

1. **Кубачила шиличила ва ГI.Абу-Бакарла гIямрула ва творчествола гьуйчила гьанбушни.**

Уч-ль: - Чили буру сегъуна шилизив акIубси ГI.Абу-Бакар?

Уч-к: -Кубачила шилизив

Уч-ль: - Се баладая хIушани ил шиличила?

Уч-к 1: (Алиев М)

- Кубачила ши. Ил шиличила хIергъибси адам лев вара дунъяличив. Ахъ дубуртазиб мерлабиубси, дубуртани алавбуцибси мургьи-арцла, ярагъла устнала ши саби Кубачи. Дунъяла сегъуна-дигара улкализибад «Кубачи» или адрес белкIи, кагъар бархьалли, ил бетхIейхъур, сенахIенну ил дунъяличиб ца саби илцад пергер ши лебси.

Уч-к 2: (Мусаев М.)

Кубачила ши машгьурбарибси саби пергер адамтани, яхI-ламусла, адабдешла, гIяхIялдешла къиликъуни лерти, лебил дунъялис чула някъла бузерила кумекличил машгьурбарибти гIярбукIантани. БиштIахIейчибад някъла дуруб буцили, мургьи хатIли лукIули, душмайс бяхъ чегахъес ярагъ дирули, тIалхIяналичир алъи някьиш дирули, чула устадеш лебил дунъялис машгьурбарили саби илди пергер устнани.

**Уч-ль:** Илгъуна шилизив акIубси адамли вегI акIубти мер-мусаличи пахрухIебарес вирару гьатIи. Гьала-гьала ярагъ дирули бузули, даршуси замана мургьи-арцли лукIути гIярбукIанти чинабалра балутири. Гьарил устала сунела хатI дирутири, гьарилли чула уркIила гьав бухIнабурхахъулри бирусиличи.

Уч-ль: - ГI. Абу-Бакарличила се бурес дирудая хIушани?

Уч-к: (Гаджиев Г.)

- ГI.Абу-Бакар акIубси сайри 1931 ибил дусла декабрьла 12-личив Дахадаевла районна Кубачила шилизив. ГI.Абу-Бакар даргала машгьурси прозаик, писатель публицист, сценарист ва даргала драматург сайри. ГIяхIмадхан акIубсири мургьи-арцла устала хъалибарглизив. Илини Уркарахла шилизибси урга даражала школа таманбариб, Максим Горькийла уличилси Литературный институт белчIун, СССР-ла кинематографияла курсани делчIун.

Уч-к: (Хизриева А.)

- 1954 ибил дуслизиб «ГIянручI» бикIуси назмуртала цаибси жуз дурабухъун. «Даргала рурсби» бикIуси повесть 1958 ибил дуслизиб шурбатурсири урусла, францияла, англияла, немецунала, испанияла ва польшала мезаначи.

Уч-к: (Чупалаева А.)

- Москвализив учIути дусмазив Абу-Бакар драматургиялизи ахъиб.

«Гъагултани зак бархьбалтули саби», «Дунъя селичиб тIашси?», «Мургьила някъбар Нур-Эдин» - пьесаби театртала сценабачир чедибдешличил детерхур.

Уч-к: (Муталимов Б.)

- ГIяхIмадхан Абу-Бакарла повестунани ва романни шалгIердухъунти гIямрула декIар-декIарти анцIбукьуни гьаргдирули сари, дунъяла халкьани-ургарти гьалмагъдеш чедиахъули сари.

Уч-к: (Ибрагимов Ш.)

- ГI. Абу-Бакарли сунела произведениеби зяхIматчибас – шаласи челябкьла лушантас, илдала асилти баркьудлумас, адамла жагадешлис, гъабзадешлис, ВатIайс ва халкьлис, мардешлис багъишладарили сари.

Уч-к: (Магомедова С.)

- ГI. Абу-Бакар *«ХIунтIена байрахъ», «ХIурматла лишан», «Халкьанала гьалмагъдеш»*ордентачил шабагъатлаварибсири.

Кинемотографиялизибси илала бузери (ил вецIличирра имцIати фильмла автор сай) чихъли кьиматлабарнилис бикьри саби Северная Осетиялизиб ГI. Абу-Бакарла шайчибси премия кабизахънира.

Ил С. Стальскийла уличилси премияла лауреатра сай. 1931 ибил дусла октябрьла 23-личив ил гIямрулизивад шалгIевухъун.

**Уч-ль: Бархьа саби, дурхIни, ГI.Абу-Бакарла у тIинтIбиуб даргазибра, Кавазлизибра, Осетиялизибра, Москвализибра, лебил улкализибра**.

1. **ГI.Абу-Бакарла делчIунти произведениеби гьандикахъни.**

***Уч-ль:******- Гьари, дурхIни, бурая сегъунти произведениеби***

***гьандиркура хIушаб ГI. Абу-Бакарла?***

***Уч-к:*** «УмцIусини бургу» - пьеса, «Нешла бебкIа», «Магьила къалиян», «Синка мяхIкамбарая» - хабурти, «Даргала рурсби» - повесть)

1. **Дарсла темала чебкад хIянчи.**

1. **Хъули хIянчи ахтардибарни.**

ХIушани буриливан, ишбархIи нуша гъайдикIехIе ГI.Абу-Бакарла «Даргала рурсби» бикIуси повестьличила. Хъулиб хIушази хъарбарибсири белчIахъес бехIбихьуд ва цаибил бекI. **Дурая гьари ил повестьлизибти рурсбала уми.**

Уч-к: Hасиба, Kъистаман, Зайнаб, ГIяшура, Cакинат, ПатIима.

**Уч-ль: Насибала образ сен-сен сипатбарили повестьлизиб?**

Уч-к: (Магомедова Р.)

Насиба дяхIимцIалала гьала тIашризурлири ва сунечи сари разили пишряхъилри: ляжиличиб гьулу хъарала кьякьцад цIудара дамгъа урга-ургади бетихъулри, урга-ургади багьарбирулри; делсунти духъяна нудбаурти халати цIудара хIулби талихIла шалали шаладикIулри. Гьачамлис делсхIеделсунти,тяп бац агар дуги кьяйда цIябти бекIла гъез михъирличи ва хъуцIрумачи даткадухъири. ЦIуба гьалайхъанничилси школьницала формала хIевали рурсби гьатIира исбагьисили ретарахъулри.

**Уч-ль: Илди рурсбала дурарад гIурра сегъуна рурси сипатрарили ил повестьлизир?**

Уч-к: -Урус рурси Рита.

**Уч-ль: Се бирусири илини илцад гьарахъси дубурла шилизиб?**

**Уч-ль: Чи сайри ХIябиб?**

**Уч-ль: Сегъунти сари букIунала гIямру?**

**Уч-ль: Сегъунти абзани дурадуркIутири букIунани?**

**Уч-ль: Сегъуна кьакьадешлизив сайри ХIябиб? Се улукьулри иличи?**

1. **Повестьла 22-23 ибил бутIала мягIна аргъахъни.**

Уч-ль: - БукIунани яни Къараногъайла дянгти авлахъуначирти хъарахъуназиб буркIу. Каспи урхьула дубларти авлахъуначиб илцад-декIар бугIярли хIебирар. Амма цацахIели илабра яни кьяркьси бирар. Иш гьаклисра, гъал дус хIебакIибсигъуна яни бакIилри. БукIунани маза гьарахъли-декIар ардукили ахIенри, сенахIенну ХIябиб-азини аргъ барсбиэс асубирар или бурибсири. Амма Сурхайли, имцIаливан делкъахъес ибси пикрили, мазала дурзам гьарахъли арбукиб. Аргъ барсбиубли, бурям бухъунси замана, Сурхай мазала дурзамличил ватурли, Жамав хъули убшули сай.

**Жамавличила жузлизибад белчIахъни.(бях 84)**

**Сурхайла пикруми делчIахъни (б. 86)**

Юлдаш ватурли хъули мурул чарухъни дебали цIахбизурси ПатIима Сурхай варгес дурарухъун. Амма илис букIуни къаршибикиб, варгьиличи кайхьахъи хIила кархуси Сурхай левхули. Сецад цIахбизурли биалра, ПатIимани Жамав хъулив сайниличила буриб.

**Дубурлан хьунул адамла гъабзадешличила белчIахъни ( б. 88-89)**

1. **Дугьбачил хIянчи.**

Варгьи – бурка.

Хъяйхъи – ярлыга (длинная палка с крючком, которой пастухи ловят овец)

1. **Буралабачил хIянчи. МягIна гьаргбарни ва урус мезличи шурдатни.**

Гьар балкIа къудкъудила бегI арцан – чIака ахIен, гьар хъяйхъи някълизи касибси адам – букIун хIейрар.

*(Не каждая птица с клювом является орлом, не каждый человек, взявший в руки ярлыгу, является пастухом)*

Арцантала ургабра цIакьсира усалсира арцан къаршибиркули саби, илгъунти адамтазибра къаршибиркули саби, някъла ярагъ дуцили хьалли, усалтили бетарути.

Дурзамла букIун гIяхIгъабза адамли виэс гIягIнили саби.

Эй, пандахьи , шадмайруд, ГIяхIгъабза вебкIиб или,

Сунела пергер ярагъ

ГIелар датур илини. (Р.ХIямзатов)

Уч-ль: ХIебиалли, дурхIни, гIяхIгъабза адамла у бубкIуси ахIен, илала у наслулизибад наслулизи бурули саби.

1. **Тестаначил хIянчи**

***1. «…Декла цIа-алав анкъила дубла кIел уршира ца рурсира кабиилри. Хъа бяхIяни декла цIала гавли цIудардарилри. Ца бяхIличи чебяхIкахъибси ГIялила хала хIяка ахIенси, илди бяхIрачиб гIур селра аги. …»***

*А. «Къаркъала дурхIя»*

*Б. «Нешла бебкIа»*

*В. «Гьунила дублаб цIелда»*

**2. *«… Рархьли руили сари дила рузи, чадурла кьадубани виргIякаргира ну. ЧеввалкIунра, веткахъира. Бикачиб саби гIяйиб. ХIебалулрив гьатIи илини ну ГIеламгьавси виъни. …»***

*А. «Мургьила някъбар Нур-Эдин»*

*Б. «ХIунтIена гIинцбала манзил»*

*В. «УмцIусини бургу»*

**3. *«… Ил Луис Йенсенни касиб, амма ил къалияннизивад ца Луисцун ахIенну, илала бархкья бялихъчибира пIагьбикIули саби. Илдас ил дурхъаси гьайкарли бетаурли саби. БетхIеэс бирару гьатIи, ил Данияла бялихъчибалара ГIярбукIла устналара гьалмагъдеш уржахъибси къалиян биалли! …»***

*А. «Магьила къалиян»*

*Б. «Синка мяхIкамбарая»*

*В. «Даргала рурсби»*

1. ***Уркухъла шилизирад цаэсил букIун ретаурси рурсила у:***

*А. Сакинат*

*Б. ПатIима*

*В. Зайнаб*

1. ***Насибахъалачир хIеррируси урус рурсила у:***

*А. Рита*

*Б. Рая*

*В. Рима*

***6. Уркухъла шилизивадси жагьси архитекторла у:***

*А. Заур*

*Б. Закарья*

*В. Зубайру*

***6. Чи сайри Даштемир-ази?***

*А. Школала директор*

*Б. Шила Советла секретарь*

*В. Юзбаши*

- ХIязлис ахIен ГI. Абу-Бакар викIуси: **«ХIела яхIла ари – хIела някъбазиб»**или.

1. **Кагахъни.**

**Учитель:**- ХIебиалли, дурхIни, чичила ва селичила сабри

ишбархIила нушала дарсла тема?

**Ученик:**

**Учитель:**- Чиди миллатла адамтала бузериличил нуша

тянишдиубра?

**Ученик:**

**Учитель:**- ГI. Абу-Бакарли ил повестьлизир сегъунти бекIлидиубти масъулти гьаладихьили?

**Ученик:**- ГIядатла дубурлантала гIямру, илдала гIяхIти къиликъуни гьаргдирули сари.

Учитель: - Сегъунти адамтала гIяхIти къиликъуни гьаргдирули авторли ил повестьлизир?

**Ученик:** - Гъабзадеш, сахаватдеш, адабла умудеш, бузериличи диги, челябкьлаличи бирхауди.

Учитель: - ГI. Абу-Бакарли ил повестьлизир гIячихъли гьаргбарили саби дубурлантала тема, гIяхIгъабза рурси ПатIимала образ. Илини жибирули саби адамти яхIла бегIти, гIяхIгъубзни бетаахъес, къиян дакIибси замана усалдеш чехIедиахъес.

***Учитель: «ЧIака чIакали кавлан,***

***Кархалра жан сунезир.***

***Игит убкIар, у кавлан***

***Байрахъван адамтазиб»*** - **викIи ГI. Абу-Бакар**.

Сай вебкIили хьалли, нушала уркIбазив ил муртлисалра мицIирли кавлан. Сунела дурибти тугъира сунечи халдарес вирар.

1. **Дарсла ахир.**

**Учитель:-** ИшбархIи дарсличир бузути дурхIнас кьиматуни кадалтулра. Наб дигулра, дурхIни, хIушала дарган мезла ва литературала дурсрачи диги имцIабиубли, нешла мез хъумхIертурли.

Ишичибли наб дигулра дарс таманбарес. ГIяхIли каленая!